L'objectiu de la instrucció és facilitar l'accés a informació estadística i establir les condicions i els circuits a través dels quals s'ha de respondre a les sol·licituds d'accés a aquesta informació mitjançant les eines d'administració electrònica.
Aquesta informació estadística inclou, d'una banda, els resultats específics i, de l'altra, les comandes d'informació a mida com els fitxers de microdades per part de tercers (particulars, entitats, fundacions, altres admnistracions, etc.), ja sigui amb finalitats científiques, de compilació o elaboració d'estudis, o d'estadística oficial.
El Departament d'Educació té un gran volum de dades derivades de la seva gestió pública i ha vist com augmenten les seves necessitats d'informació, així com la recepció de sol·licituds d'informació estadística.
Correspon al Gabinet Tècnic assumir la condició d'unitat d'informació departamental en matèria de transparència i en l'àmbit de la publicitat activa i l'accés a la informació pública.
Operativament, és a través del Servei d'Indicadors i Estadística com es canalitzaran les respostes a les sol·licituds d'accés a informació estadística.
per la qual es concreta el procediment d'accés a la informació estadística del Departament d'Educació (DOGC núm. 7962, de 18.9.2019)
[2] El Decret 143/2010, de 19 d'octubre, del Registre de fitxers estadístics i de les cessions de dades sotmeses a secret estadístic defineix els principals conceptes relacionats amb l'accessibilitat a dades i estableix algunes definicions rellevants.
L'accés i les cessions de fitxers de microdades confidencials amb finalitats científiques són regulades pels articles 20 i 21.
La Llei 5/2016 del Pla estadístic de Catalunya 2017-2020 i de modificació de la Llei 23/1998 d'estadística de Catalunya incorpora un nou article 30, que desenvolupa el que recull el Reglament (UE) núm. 557/2013 de la Comissió, relatiu a l'estadística europea en allò que fa referència a l'accés a dades confidencials amb finalitats científiques.
Segons l'origen de les sol·licituds es poden distingir:
En l'apartat d'Estadística del web del Departament d'Educació hi ha molta informació ja publicada.
Però sovint apareixen necessitats d'informació a les quals la informació estadística publicada no respon.
El Departament d'Educació, a través del Servei d'Indicadors i Estadística del Gabinet Tècnic, pot subministrar resultats estadístics específics a qui ho sol·liciti.
Important: deixa de funcionar el correu electrònic com a mitjà d'acceptació i de resposta de sol·licituds de resultats específics.
Sovint, els grups de recerca o les entitats que realitzen estudis requereixen, per portar a terme recerca científica o compilació d'informació, un nivell de desagregació de la informació més detallada que la informació estadística publicada.
La Secretaria General del Departament d'Educació autoritza, a través del Gabinet Tècnic, l'accés a fitxers de microdades per raons estadístiques, de recerca científica o d'estudis i compilació d'informació.
El procediment de cessió de fitxers de microdades és el següent:
En funció de qui sol·licita la informació i de la finalitat per a la qual se sol·licita aquesta, el fitxer de microdades al qual s'accedeix ha de ser sotmès a un nivell de protecció de revelació d'informació individual diferent.
En tots els casos, caldrà aportar un document que descrigui el projecte estadístic, científic o d'estudi, i la cessió serà formalitzada en un conveni o un document d'acord de confidencialitat i d'ús responsable de les dades cedides, que serà signat tant pel sol·licitant com per la Secretaria General del Departament d'Educació.
Totes les trameses s'han de fer mitjançant un canal electrònic, la documentació ha d'estar en format electrònic i el lliurament dels fitxers de microdades a cedir es fa per via segura.
Les sol·licituds d'informació estadística per part de tercers estan sotmeses a les normatives vigents que s'hi interrelacionen, com són les lleis d'educació, les de protecció de dades personals, les d'estadística o les de transparència i accés a la informació pública, així com la llei de procediment administratiu comú.
La instrucció, a més de la normativa esmentada, ha tingut en compte la nova reglamentació europea en matèria d'accés a dades confidencials amb finalitats científiques (Reglament UE núm. 557/2013), així com el fet d'oferir garanties i transparència en els terminis de resposta.